Diari Oficial de la Generalitat Valenciana


Sumari del DOGV 8907, del 17-09-2020 (2020/7273)

RESOLUCIÓ de 10 de setembre de 2020, del director general de Relacions amb les Corts, per la qual es publica el conveni entre Turisme Comunitat Valenciana i l'Ajuntament de Morella, per a l'encàrrec de gestió per al manteniment del complex Fàbrica de Giner d'aquest municipi, per a l'exercici 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7273


Data del document
:   10-09-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de setembre de 2020, del director general de Relacions amb les Corts, per la qual es publica el conveni entre Turisme Comunitat Valenciana i l'Ajuntament de Morella, per a l'encàrrec de gestió per al manteniment del complex Fàbrica de Giner d'aquest municipi, per a l'exercici 2020. [2020/7273]  
Turisme Comunitat Valenciana i l'Ajuntament de Morella han subscrit, prèvia tramitació reglamentària, el dia 5 d'agost de 2020, el conveni per a l'encàrrec de gestió per al manteniment del complex Fàbrica de Giner d'aquest municipi, per a l'exercici 2020, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 10 de setembre de 2020 i número 1267/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 10 de setembre de 2020.- El director general de Relacions amb les Corts: Antonio Torres Salvador.  
  
Conveni específic de col·laboració, entre Turisme Comunitat Valenciana i l'Ajuntament de Morella, per a l'encàrrec de gestió per al manteniment del complex Fàbrica de Giner d'aquest municipi, per a l'exercici 2020.  
  
Castelló de la Plana, 5 d'agost de 2020  
  
D'una part, Francesc Colomer Sánchez, secretari autonòmic de Turisme i president de Turisme Comunitat Valenciana, en virtut del que disposen el Decret 151/2018, de 21 de setembre, del Consell, de nomenament com a secretari autonòmic de Turisme (DOGV 24.09.2018), i l'article 19 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 12.07.2019), que intervé en aquest acte en nom i representació d'aquesta entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que es disposa en l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i pel que es disposa en el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 29.01.2020). El domicili de la referida entitat de dret públic, a l'efecte del present document, és el situat a València, carrer de la Democràcia, 77, Ciutat Administrativa 9 d'Octubre, Torre II, planta tercera.  
  
La seua legitimació i representació per a aquest acte es deriva del que estableix l'article 13.4 de la Llei 15/2018, de 7 de juny, i l'apartat 2, lletra d, de l'article 31 del referit Decret 7/2020, de 17 de gener, en la virtut dels quals el president de Turisme Comunitat Valenciana exercirà la representació permanent de l'entitat en la signatura de convenis, i es troba autoritzada la signatura del present conveni per l'acord del Consell de data 17 de juliol de 2020.  
I d'una altra, Rhamsés Ripollés Puig, que intervé com a alcalde president de l'Ajuntament de Morella, la legitimació i representació del qual per a aquest acte es deriva de la seua condició i càrrec d'alcalde president del referit Ajuntament, autoritzat per a subscriure el present conveni d'acord amb el que es disposa en l'article 21.1.b de la Llei 7/1985, de 2 d'abril, reguladora de les bases del règim local. El conveni compta amb l'aprovació expressa prèvia de l'Ajuntament, per resolució d'Alcaldia de data 6 de juliol de 2020, que també habilita l'alcalde per a signar el conveni.  
Les parts, segons intervenen,  
  
EXPOSEN  
  
Primer. El complex Fàbrica de Giner - Masia del Collet, situat a Morella, és propietat de la Generalitat i ha estat des de la seua adquisició per la Generalitat, adscrit a diferents conselleries. Aquest complex està constituït per una sèrie d'edificis industrials, edificacions complementàries, i fins i tot terreny forestal, que conformaven una colònia industrial amb una producció tèxtil de cicle complet.  
Per Resolució de la Conselleria d'Hisenda i Model Econòmic, de data 29 de febrer de 2016, es va adscriure el citat complex a l'Agència Valenciana del Turisme (ara, Turisme Comunitat Valenciana).  
  
Segon. Per resolució de 7 de juny de 2016, del president de l'Agència Valenciana del Turisme (ara, Turisme Comunitat Valenciana), es va autoritzar a l'Ajuntament de Morella l'ocupació temporal dels següents béns:  
- L'alberg juvenil Francesc de Vinatea (12/080/004/003).  
- Escola d'Esports de Muntanya La Unió (12/080/004/005), on es troba el parc multiaventura Saltapins.  
- Capella (12/080/004/006).  
- Oficina de la Fundació Blasco de Alagón (12/080/004/007).  
- Habitatge del conserge (12/080/004/008).  
- Sala de calderes, taller de restauració de la Fundació Blasco de Alagón. Piscina.  
  
A efectes aclaridors, s'exposa a continuació aquests béns amb els seus usos i denominacions actuals:  
  
Ref. Edif. Denominació edifici original Denominació actual / ús Referència d'inventari (Patrimoni)  
05 Residència de Casats Alberg Juvenil «Francesc de Vinatea» 12/080/004/003  
01 Ermita Ermita - Sala d'Exposició 12/080/004/006  
06 Vivenda porters / conserge Casa Rural 12/080/004/008  
07 Ferreria Seue Fundació Blasco de Alagón 12/080/004/007  
17 Nau de Calderes Sala d'exposicions temporals i lloguer de BTT, en P. baixa, i aula-taller de restauració en la P. superior. Sense ref. Inventari  
- - Piscina i ed. annexos Piscina i Edificació annexa instal·lacions, banys i vestuaris Sense ref. Inventari  
- - Escola d'Esports de Muntanya - La Unió Circuit multiaventura «Saltapins» - Parc de cordes 12/080/004/005  
  
  
Tercer. El 24 de juliol de 2017, Turisme Comunitat Valenciana i l'Ajuntament de Morella, van atorgar un conveni marc de col·laboració pel qual s'estableixen les bases per a la conservació, el manteniment, la rehabilitació i la gestió del complex Fàbrica de Giner d'aquest municipi.  
  
El paràgraf 3.2.4. de la clàusula tercera del citat conveni marc de col·laboració, textualment estableix que: «3.2.4. Tenint en compte la immediatesa de l'Ajuntament de Morella sobre el complex Fàbrica de Giner - Masia del Collet, unida a la circumstància que l'esmentada corporació disposa de mitjans propis per a fer-ho, en desenvolupament del present conveni marc les dues administracions podran atorgar convenis d'encàrrec de gestió per al manteniment, la reparació i la conservació del complex Fàbrica de Giner, dels edificis de titularitat de la Generalitat, adscrits a l'Agència Valenciana de Turisme (ara, Turisme Comunitat Valenciana) i descrits en l'apartat 3.2 anterior. Aquests convenis d'encàrrec de gestió s'acordaran per les dues parts i tindran una durada anual, amb possibilitat d'una altra pròrroga anual.»  
  
Aquesta previsió establida en el conveni marc de col·laboració, sobre la possibilitat d'atorgar un conveni d'encàrrec de gestió respecte a la resta dels immobles i instal·lacions del complex Fàbrica de Giner-Masia del Collet, que no inclouen els de l'expositiu segon anterior, troba la seua justificació en què el desenvolupament de les tasques de manteniment i reparació té peculiaritats i calendari propi; l'observació i la coordinació de totes les actuacions exigeix la immediatesa del control i de la gestió del complex, seguiment directe que no pot prestar Turisme Comunitat Valenciana per manca de mitjans personals i tècnics en el terme municipal de Morella, l'ajuntament del qual sí disposa d'aquests.  
Açò és així, perquè el desenvolupament de les tasques de manteniment i reparació, el seu seguiment, segons les incidències que es produeixen, el magatzematge d'elements propis del manteniment, l'observació del seu ús per les persones visitants i turistes, i la coordinació de tot açò amb altres actuacions desenvolupades en el complex, exigeix la immediatesa del control i de la gestió, que resultarà molt més eficient en el mateix municipi. Açò, sumat a la substitució dels elements necessaris, ha de permetre que les instal·lacions es conserven adequadament i en correcte estat.  
Quart. L'Ajuntament de Morella, d'acord amb les previsions del conveni marc de col·laboració abans citat, està interessat a efectuar la gestió, el control, la conservació i el manteniment del complex Fàbrica de Giner - Masia del Collet, als quals es refereix l'expositiu anterior, i a obtindre, de Turisme Comunitat Valenciana, els recursos econòmics necessaris per al seu manteniment i conservació.  
Consta sol·licitud de l'Ajuntament de Morella de data 15.04.2020 per a l'inici dels tràmits oportuns per a l'aprovació del conveni específic per a l'encàrrec de la gestió del manteniment i conservació del complex Fàbrica de Giner durant la present anualitat 2020, així com el pressupost remés per l'Ajuntament amb data 15.04.2020.  
  
  
Per tot el que s'ha exposat, i de conformitat amb l'article 11 de la Llei 40/2015, d'1 d'octubre, de règim jurídic del sector públic, ambdues parts, segons intervenen, subscriuen el present conveni d'encàrrec de gestió que es regirà a través de les següents  
  
Clàusules  
  
Primera. Objecte del conveni  
Constitueix l'objecte del conveni, l'encàrrec de gestió, a favor de l'Ajuntament de Morella, del manteniment, la reparació i la conservació dels immobles i les instal·lacions del complex Fàbrica de Giner, adscrits a Turisme Comunitat Valenciana i no inclosos en l'esmentada Resolució de 7 de juny de 2016, d'ocupació temporal, a favor de l'Ajuntament de Morella, per al període anual de 2020.  
És a dir, els edificis industrials i edificacions complementàries que articulen l'antiga colònia industrial dedicada a la producció tèxtil, tant si es tracta d'edificis residencials com d'edificis industrials del complex així com espais de transició entre ells, com la gran plaça central des d'on s'obri el fumeral de rajola i la nau de teleres, i zones comunes entre elements del complex no cedides a l'Ajuntament de Morella, quedant fora de l'objecte de l'encàrrec els immobles o terrens en la seua superfície ocupada pels següents edificis i instal·lacions:  
  
- L'alberg juvenil Francesc de Vinatea (12/080/004/003);  
- Escola d'Esports de Muntanya La Unió (12/080/004/005);   
- Capella (12/080/004/006);  
- Oficina de la Fundació Blasco d'Alagón (12/080/004/007);  
- Habitatge del conserge (12/080/004/008);  
- Sala de calderes, taller restauració Fundació Blasco d'Alagón;  
- Piscina.  
En el cas que, per part de Turisme Comunitat Valenciana, s'adquirisquen més elements per a la seua instal·lació en els immobles o instal·lacions objecte d'aquest encàrrec de gestió, del complex Fàbrica de Giner - Masia del Collet, del municipi de Morella, aquests elements, sense perjudici de la garantia establida i de les obligacions per a la persona o entitat contractista, derivades d'aquesta, quedaran incorporats al règim de l'encàrrec de gestió determinat en el present conveni.  
  
En virtut d'aquest conveni, l'Ajuntament de Morella, com a entitat encomanada, realitzarà, directament (mitjançant alguna de les formes de gestió directa contemplades en l'article 85.2.A de la Llei reguladora de les bases del règim local) el manteniment, la reparació i la conservació del citat complex, i la Generalitat (Turisme Comunitat Valenciana) manté, com a administració que encomana, la titularitat dels elements que la conformen.  
  
Segona. Gestió material que s'encomana  
La gestió material de les activitats que s'encomanen per al període anual de 2020 són les següents:  
2.1. La conservació, la reparació, el manteniment i la neteja, amb la deguda diligència, i d'acord amb les oportunes prescripcions tècniques, de tots els elements construïts i zones comunes no cedides a l'Ajuntament de Morella ni utilitzades per Turisme Comunitat Valenciana. La reparació haurà d'efectuar-se amb materials equivalents als existents.  
  
El manteniment i la conservació de les instal·lacions, els seus equips i elements, amb especial atenció al compliment reglamentari (revisions i inspeccions periòdiques, contractes de manteniment), així com a les prescripcions donades per l'entitat fabricant, etc.  
2.2. Els subministraments necessaris per al funcionament del complex, tals com l'aigua, l'electricitat, el combustible (grup electrogen), els residus, etc., i, en general, qualsevol servei necessari per al manteniment i l'ús dels serveis comuns. En cas que algun subministrament / comptador reflectisca serveis corresponents a zones comunes i d'ús cedit a l'Ajuntament, s'estimarà i repercutirà únicament la part corresponent.  
2.3. La sol·licitud de qualsevol llicència i/o autorització que resulte preceptiva per a la realització de la gestió encomanada.  
2.4. El manteniment dels cartells de senyalització i explicatius existents a l'interior del complex Fàbrica de Giner - Masia del Collet, objecte de l'encàrrec de gestió.  
2.5. La retirada dels elements deteriorats i que no siguen susceptibles de reparació. En aquest cas, tal retirada haurà de ser comunicada a Turisme Comunitat Valenciana, perquè en prenga coneixement i control.  
  
2.6. Informar regularment Turisme Comunitat Valenciana de l'execució i les incidències, si n'hi haguera, de les actuacions que es vagen realitzant.  
2.7. Atendre i complir els suggeriments i indicacions emeses per Turisme Comunitat Valenciana per a la millor prestació del servei.  
2.8. Qualsevol altra acció necessària per al manteniment del complex, especialment allò que puga afectar a la seguretat de les persones usuàries o que puga ocasionar algun perjudici al medi ambient.  
  
El contingut de la gestió material que s'encomana no inclou les obligacions derivades de l'autorització temporal contingudes en la Resolució de 7 de juny de 2016, del president de l'Agència Valenciana del Turisme (ara, Turisme Comunitat Valenciana).  
  
Tercera. Pressupost. Forma de pagament  
3.1. L'import total del present encàrrec es fixa en un màxim de cent vint-i-cinc mil euros (125.000,00 ?), que es pagarà, en la forma que més endavant s'estableix, a l'Ajuntament de Morella, amb càrrec al pressupost de Turisme Comunitat Valenciana per a 2020, capítol II, programa 31 subprograma 311, Manteniment, reparacions i inspeccions turístiques.  
L'import abans establit es destinarà per l'Ajuntament al pagament de les despeses corrents necessàries per al desenvolupament de l'actuació de reparació i conservació (i altres assegurances, que no tinga obligació d'assumir, d'acord amb la Resolució de 7 de juny de 2016, d'autorització d'ocupació temporal) de la infraestructura de titularitat de Turisme Comunitat Valenciana, objecte d'aquest conveni.  
3.2. El pagament per part de Turisme Comunitat Valenciana a l'Ajuntament, de les despeses ocasionades per la gestió del present encàrrec, fins a l'import màxim abans establit, serà satisfet a l'Ajuntament de Morella, a la finalització de l'actuació de manteniment i conservació del complex Fàbrica Giner, de titularitat de la Generalitat, i adscrit a Turisme Comunitat Valenciana, amb la justificació o rendició de comptes prèvia, en la forma que s'estableix en la clàusula quarta següent.  
  
Quarta. Rendició de comptes de l'encàrrec  
4.1. El termini límit de presentació de tota la documentació justificativa relacionada en l'apartat 4.2 següent finalitzarà el 30 de desembre de 2020.  
4.2. Per a procedir al pagament a l'Ajuntament de Morella de la quantitat que corresponga, s'haurà d'aportar, per part d'aquest Ajuntament, enumerada, intitulada, descrita i definida com a continuació s'exposa, la següent documentació justificativa:  
a) Memòria econòmica detallada de les despeses realitzades com a conseqüència de les actuacions objecte de l'encàrrec, i relació de les factures amb la persona o entitat emissora, el número, el concepte i l'import que es corresponguen amb les còpies de les factures citades en l'apartat b següent, signada per l'òrgan competent de l'Ajuntament.  
  
b) Còpia de les factures originals a nom de l'Ajuntament, degudament confrontades i relatives a les actuacions objecte de l'encàrrec de gestió.  
c) Còpia degudament confrontada dels documents de pagament, expedits per l'òrgan competent de l'Ajuntament.  
d) Declaració del compromís de:  
d.1) No incloure les despeses, objecte de l'encàrrec de gestió, com a partides de despeses per a la determinació del denominat component addicional dels denominats convenis de compensació financera propis dels municipis turístics.  
d.2) No haver rebut altres ajudes o subvencions per al finançament de l'actuació objecte de l'encàrrec.  
e) Declaració de:  
e.1) Haver complit el que es disposa la Llei de contractes del sector públic en les contractacions i adquisicions efectuades.  
e.2) No ser deutor de la Generalitat per reintegrament de subvencions.  
f) Memòria tècnica descriptiva de les actuacions realitzades, objecte de l'encàrrec, signada per la persona responsable municipal competent.  
  
g) Quant a les despeses del personal propi de l'Ajuntament, s'haurà d'aportar:  
g.1) Certificat de la intervenció municipal, o òrgan municipal competent, que detalle les persones, els mesos, el cost de Seguretat Social a càrrec de l'entitat, amb indicació del percentatge que resulta imputable al desenvolupament de les actuacions objecte de l'encàrrec de gestió, de manera que la seua valoració resulte manifesta.  
g.2) Còpies confrontades de les nòmines de les persones i els mesos corresponents.  
g.3) Còpies confrontades dels TC2 dels mesos oportuns i amb indicació de les persones que hagen participat.  
g.4) Còpies confrontades de les declaracions de les retencions a compte de l'IRPF (model 111 de retencions corresponents al 1r, 2n o 3r trimestre). En relació amb les retencions corresponents al 4t trimestre, s'aportarà una declaració responsable de l'òrgan competent de l'ajuntament, de la relació de les persones treballadores i els imports corresponents a cadascuna d'elles que seran ingressats en la declaració del 4t trimestre del model 111.  
g.5) Còpies confrontades dels oportuns documents del pagament, respecte a les despeses de personal declarades.  
La documentació a la qual es refereixen els apartats a, d, e i f, podrà, si així ho estima oportú l'Ajuntament, agrupar-se en un únic document en el qual apareguen degudament reflectits aquests apartats i amb les signatures oportunes.  
4.3. Per part de Turisme Comunitat Valenciana, es procedirà al pagament de l'import de l'encàrrec de gestió a l'Ajuntament, una vegada realitzada l'actuació encomanada i complides pe l'esmentat Ajuntament totes les obligacions, les condicions i els tràmits establits en el present conveni. Per a açò, el Servei d'Infraestructures de Turisme Comunitat Valenciana emetrà un informe acreditatiu que les actuacions realitzades per l'Ajuntament s'ajusten a l'establit en el present conveni. Les quantitats a abonar, pels conceptes abans relacionats, seran satisfetes per Turisme Comunitat Valenciana, directament a l'Ajuntament, que les destinarà al pagament de despeses de funcionament, corresponents a les actuacions objecte del present conveni.  
  
Cinquena. Durada  
La vigència del present conveni d'encàrrec de gestió, farà efecte des del moment de la seua signatura, fins a la finalització de les actuacions en aquest previstes, i en tot cas, fins al 30 de desembre de 2020. No obstant això, s'atendran les actuacions objecte del present conveni realitzades a partir de l'1 de gener de dos mil vint. En qualsevol cas, la justificació de les actuacions s'efectuarà com a màxim el 30 de desembre de 2020.  
Sisena. Comissió de seguiment  
La comissió de seguiment del present conveni d'encàrrec de gestió serà l'establida en la clàusula huitena del conveni marc de col·laboració pel qual s'estableixen les bases per a la conservació, el manteniment, la rehabilitació i la gestió del complex Fàbrica de Giner, amb les funcions següents:  
Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, inclosa, a aquest efecte, la solució, en primera instància, de les controvèrsies d'interpretació i de compliment que puguen plantejar-se respecte del conveni subscrit i dels acords de desenvolupament derivats.  
Informar les parts dels retards i de les incidències que es puguen presentar durant l'execució del conveni, així com, si escau, proposar les corresponents actualitzacions o modificacions en el desenvolupament d'aquesta.  
Les còpies de les actes, dels acords o dels informes que, si s'escau, emeta la comissió de seguiment, en el desenvolupament i l'execució de les funcions que tinga assignades, es remetran a la persona titular de la Direcció de Turisme Comunitat Valenciana.  
  
Setena. Resolució  
El conveni d'encàrrec de gestió entre Turisme Comunitat Valenciana i l'Ajuntament de Morella quedarà resolt, en el cas que no tingueren lloc les actuacions previstes en aquest.  
Així mateix, el present conveni quedarà resolt per l'acord mutu de les parts, i per l'incompliment, per qualsevol d'elles, de les estipulacions que s'hi preveuen.  
Si, per causes imputables a l'Ajuntament, no es duguera a terme l'actuació objecte del present conveni, aquest quedarà automàticament rescindit.  
En tot cas, les parts es comprometen a finalitzar les activitats que estigueren en curs d'execució, d'acord amb el criteri que, a aquest efecte, s'establisca per la comissió de seguiment.  
  
Huitena. Altres aspectes  
La prestació dels serveis objecte del present conveni no implica la cessió de cap element.  
Ambdues parts es comprometen a destacar, en totes les activitats que realitzen per a la difusió de les actuacions previstes en el present conveni d'encàrrec de gestió, la col·laboració prestada per l'altra part, i incorporar els respectius anagrames i logotips en el material de difusió, excepció feta d'aquelles actuacions realitzades per Turisme Comunitat Valenciana en un àmbit superior al del municipi de Morella.  
  
Es publicarà el text íntegre del conveni, una vegada subscrit, en el portal de transparència de la Generalitat gva Oberta i en la pàgina web de l'Ajuntament, d'acord amb el que es disposa en els articles 9.1.c i 10.1 i 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, així com en el Diari Oficial de la Generalitat Valenciana (DOGV), segons s'exigeix en l'article 11.3.b de la Llei 40/2015, d'1 d'octubre, de règim jurídic del sector públic.  
  
Novena. Règim jurídic  
El present conveni d'encàrrec de gestió és de caràcter administratiu i es considera inclòs en l'article 11 de la Llei 40/2015, d'1 d'octubre, de règim jurídic del sector públic.  
Els dubtes i les controvèrsies que puguen sorgir amb motiu de la interpretació i l'aplicació del present conveni, i que no puguen ser resoltes de comú acord per les parts a través de la comissió de seguiment que abans s'estableix, es resoldran de conformitat amb la normativa aplicable en dret, i seran competència de la jurisdicció contenciosa administrativa.  
Les parts, llegit el present document, i en prova de conformitat amb el seu contingut íntegre, el subscriuen i signen per duplicat exemplar, en el lloc i en la data al principi indicats.  
  
El president de Turisme Comunitat Valenciana: Francesc Colomer Sánchez.  
L'alcalde president de l'Ajuntament de Morella: Rhamsés Ripollés Puig.